**Elementi i kriteriji za ocjenjivanje vladanja učenika**

Vladanje će se ocjenjivati prema četiri kategorije:

1. odnos učenika prema učenju i radu

2. odnos prema drugim učenicima

3. odnos prema učiteljima i drugim djelatnicima Škole

4. odnos prema vlastitoj i tuđoj imovini, društvenom i prirodnom okružju te poštivanje pravila Kućnog reda Škole

1. **Odnos učenika prema učenju i radu**

**UZORNO VLADANJE**

* Učenik redovito pohađa nastavu i ostale aktivnosti.
* Učenik ima primjeren odnos prema učenju i radu (redovito izvršava obaveze vezane uz pisanje domaćih zadaća i izvođenje praktičnih radova, te aktivno sudjeluje u nastavi i timskome radu )
* Učenik redovito izvršava dogovorene zadatke (nosi potreban pribor, udžbenike, bilježnice, opremu,…)
* Pozorno prati nastavu, aktivno sudjeluje u radu i potiče druge učenike.

**DOBRO VLADANJE**

* Učenik pohađa nastavu i ostale aktivnosti uz kašnjenje ili neopravdano izostajanje do ukupno tri puta u polugodištu.
* Učenik ima dobar odnos prema učenju i radu (uglavnom izvršava obaveze vezane uz pisanje domaćih zadaća i izvođenje praktičnih radova te uglavnom sudjeluje u nastavi i timskom radu, radi na poticaj).
* Učenik ne nosi udžbenike (bilježnice, opremu,…) – više od četiri puta u polugodištu.
* Povremeno ometa druge učenike u praćenju nastave, a sam ima zadovoljavajući odnos prema radu.
* Ponekad ne poštuje pravila timskog rada i ne reagira na potrebe i zahtjeve koje učitelji postavljaju pred učenika

**LOŠE VLADANJE**

* Učenik neredovito pohađa nastavu i ostale aktivnosti uz kašnjenja ili neopravdano izostajanje do ukupno više od tri puta u polugodištu.
* Učenik ima loš odnos prema učenju i radu (unatoč opomenama i poticaju drugih učitelja ili stručnog suradnika neredovito izvršava obaveze vezane uz pisanje domaćih zadaća i izvođenje praktičnih radova te ne sudjeluje u nastavi i timskom radu).
* Učenik neredovito nosi udžbenike ( bilježnice, opremu,…) – ukupno više od pet puta u polugodištu.
* Učestalo ometa druge učenike u praćenju nastave, a sam ima solidan odnos prema radu.
* Često ne poštuje pravila timskog rada i negativno reagira na potrebe i zahtjeve koje učitelji postavljaju pred njih
1. **Odnos prema drugim učenicima**

**UZORNO VLADANJE**

* Prijateljski se odnosi prema drugim učenicima
* Svojim ponašanjem i načinom komuniciranja s drugim učenicima predstavlja uzor
* Ne izaziva sukobe i nije nasilan prema drugim učenicima
* Poštuje prava i različitosti drugih učenika
* Prihvaća odgovornost za svoje postupke

**DOBRO VLADANJE**

* Treba poticaj za prijateljsko ponašanje prema drugim učenicima
* Povremeno neprimjereno komunicira s drugim učenicima (psovke)
* Povremeno ulazi u manje sukobe s drugim učenicima (do 3 puta u polugodištu)
* Ponekad ne poštuje prava i različitosti drugih učenika
* Nakon upozorenja i kritike prihvaća odgovornost za svoje postupke

**LOŠE VLADANJE**

* Neprijateljski se odnosi prema drugim učenicima
* Učestalo pokazuje neprimjereno ponašanje i način komunikacije s drugim učenicima

( izruguje im se , vrijeđa ih, prijeti,….)

* Često iskazuje netoleranciju prema drugim učenicima
* Neprestano izaziva sukobe i sve rješava nasiljem
* Ponavlja pogrješke unatoč učiteljevim upozorenjima
1. **Odnos prema učiteljima i drugim djelatnicima Škole**

**UZORNO VLADANJE**

* Uljudan i pristojan prema starijima
* Pozitivno reagira na zahtjeve koje učitelji postavljaju
* Uvažava autoritete svih učitelja i ostalih zaposlenika u školi
* Koristi primjeren način komunikacije prema zaposlenicima škole
* Pravilno pozdravlja i oslovljava učitelje i ostale zaposlenike škole

**DOBRO VLADANJE**

* Ne reagira primjereno na zahtjeve učitelja (do 5 puta)
* Uvažava autoritet samo učitelja koji mu predaju
* Povremeno ne koristi primjeren način komuniciranja prema zaposlenicima škole (do 5 puta)
* Učestalo krši pravila ponašanja (do 5 puta)

**LOŠE VLADANJE**

* Negativno reagira na zahtjeve učitelja
* Ne uvažava autoritet učitelja i ostalih zaposlenika škole
* Ne koristi primjeren način komunikacije prema zaposlenicima škole
* Nije usvojio norme kulturnog ponašanja
* Redovito ne reagira na upozorenja drugih
1. **Odnos prema školskoj imovini te društvenom i prirodnom okružju**

**UZORNO VLADANJE**

* Učenik čuva imovinu (ostalih učenika, školsku, društvenu, osobnu).
* Svojim ponašanjem daje primjer ostalim učenicima, upozorava i nastoji pozitivno djelovati na ostale učenike u prigodama u kojima se krši pozitivan i primjeren odnos prema imovini i okolišu.
* Doprinosi ugledu škole u svim prigodama (susreti, ekskurzije, izleti, projekti, priredbe...)
* Poštuje zabranu unošenja zabranjenih sredstava u unutrašnji ili vanjski prostor škole.
* Posjeduje razvijenu ekološku svijest i ponaša se u skladu s tim ( 2 puta tijekom godine ostavi neuredan stol u učionici i blagovaonici)
* Redovito nosi papuče (tolerira se ako učenik do dva puta tijekom školske godine zaboravi papuče).

**DOBRO VLADANJE**

* Učenik uglavnom čuva imovinu (ostalih učenika, školsku, društvenu, osobnu) – jednom je sudjelovao u namjernom uništavanju ili oštećivanju imovine, a nakon poduzetih mjera popravlja svoje ponašanje.
* U prigodama u kojima drugi krše pozitivan i primjeren odnos prema imovini i okolišu uglavnom promatrač, ne sprječava takve radnje.
* U trima slučajevima učenik narušava ugled škole.
* Oglušio se na zabranu unošenja zabranjenih sredstava u unutrašnji ili vanjski prostor škole.
* Ima djelomično razvijenu ekološku svijest ( 3-5 puta tijekom godine ostavi neuredan stol u učionici i blagovaonici)
* Više puta (tri – pet puta) tijekom školske godine nije donio papuče

**LOŠE VLADANJE**

* Učestalo namjerno uništava imovinu (ostalih učenika, školsku, društvenu, osobnu) te nakon upozorenja i poduzetih mjera na popravlja svoje ponašanje.
* Svojim je ponašanjem loš primjer ostalim učenicima i negativno djeluje na njih, osobito kršeći pozitivan i primjeren odnos prema imovini i okolišu.
* U više od tri slučaja učenik narušava ugled škole.
* Nema razvijenu ekološku svijest (unatoč opomena ne sprema svoj stol, baca smeće, nakon doručka ostavlja nered).
* Često dolazi u školu bez papuča (više od pet puta tijekom školske godine)